b'\n_START_ARTICLE_\nGuy Gavriel Kay\n_START_PARAGRAPH_\nGuy Gavriel Kay (Saskatchewan, Kanada, 7. studenog 1954.) je kanadski pisac fantastike. Njegova djela smje\xc5\xa1tena su u imaginarni svijet koji podsje\xc4\x87a na stvarni svijet u stvarnim povijesnim periodima, na primjer Konstantinopol za vrijeme Justinijana I. ili \xc5\xa0panjolska za vrijeme Cida. Djela su objavljena i na tr\xc5\xbei\xc5\xa1tu ozna\xc4\x8dena kao povijesna fantastika, iako sam Kay rado izbjegava bilo kakvu kategorizaciju kad god je to mogu\xc4\x87e.\n_START_SECTION_\n\xc5\xbdivotopis\n_START_PARAGRAPH_\nKay je ro\xc4\x91en u Weyburnu, Saskatchewan, a odrastao je u Winnipegu, Manitoba. Kao student na Sveu\xc4\x8dili\xc5\xa1tu u Manitobi do\xc5\xa1ao je u kontakt s Christopherom Tolkienom, sinom J. R. R. Tolkiena. Christopher je trebao asistenta za ure\xc4\x91ivanje o\xc4\x8devih neobjavljenih djela, te je kontaktirao Kaya koji se zatim prebacio na sveu\xc4\x8dili\xc5\xa1te Oxford i po\xc4\x8deo raditi s Tolkienom na ure\xc4\x91ivanju Silmarilliona._NEWLINE_Vratio se u Kanadu 1976. godine da zavr\xc5\xa1i studij prava na Sveu\xc4\x8dili\xc5\xa1tu u Torontu, te je postao zainteresiran za pisanje fantastike. _NEWLINE_Njegova prva knjiga, Stablo ljeta, objavljena je 1984. godine.'